РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 6

от заседание на комисия ”Управление на собствеността” 
към Пленума на Висшия съдебен съвет, проведено на 13.07.2016 г.

Днес, 13.07.2016 г. /сряда/ от 11.00 часа се проведе заседание на Комисия „Управление на собствеността” към Пленума на Висшия съдебен съвет, в състав:

                                                                          Михаил Кожарев – председател
							Юлиана Колева
Румен Георгиев
Димитър Узунов
                                                                          Светла Петкова
ОТСЪСТВА	ЩИ: Милка Итова

От администрацията на ВСС присъства инж. Димитър Шиклев – директор дирекция „Управление на собствеността“, АВСС, Владимир Димитров – старши експерт, юрист, дирекция „УС“, АВСС. 
	По допълнителна точка 6 от дневния ред присъстваха Стефана Караславова – Главен секретар на Министерство на правосъдието и Димитър Тончев – Главен секретар на ВСС.

Д Н Е В Е Н   Р Е Д:

1. ОТНОСНО: Разпределение на разходите за придобиване на дълготрайни активи и за основен ремонт на органите на съдебната власт за 2016 г.

КОМИСИЯ „УПРАВЛЕНИЕ НА СОБСТВЕНОСТТА” 
Р Е Ш И:

ПРЕДЛАГА на дирекция  „Финанси и бюджет“, съвместно с дирекция „Управление на собствеността“ да съпоставят получените данни за капиталовите разходи и изяснят несъответствията в размера на средствата. 

2. ОТНОСНО: Проект на договор за безвъзмездно учредяване право на строеж по чл. 37 ал. 6 т. 1 от Закона за общинската собственост.
      Приложение: Докладна записка от инж. Димитър Шиклев – директор дирекция „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА” 
Р Е Ш И:

Членовете на комисия „Управление на собствеността“ да се запознаят с документацията от досието на имота, с оглед анализиране на необходимостта от ново строителство. 

3. ОТНОСНО: Доклад от инж. Димитър Шиклев относно състоянието на Почивна база „Св. Св. Константин и Елена“ гр. Варна.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.	ПРИЕМА за сведение доклада от инж. Димитър Шиклев относно състоянието на Почивна база „Св. Св. Константин и Елена“ гр. Варна.
2.	ВЪЗЛАГА на дирекция „Управление на собствеността“ в координация  с финансовите органи на Прокуратурата на Република България да изготви проект на прогнозна стойност за финансиране на ремонтните дейности и обзавеждането на Почивна база „Св. Св. Константин и Елена“ гр. Варна. 

4. ОТНОСНО: Проектно предложение „Внедряване на мерки за енергийна ефективност в административна сграда с адрес: гр. Велинград, ул. „Хан Аспарух“ № 16 по Оперативна програма „Региони в растеж“ с кандидат община Велинград. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

ПРЕДЛАГА на Пленума на ВСС следния проект на решение:

ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ
Р Е Ш И:
	
УПЪЛНОМОЩАВА представляващия Висшия съдебен съвет да подпише Декларация за съгласие във връзка с проект „Внедряване на мерки за енергийна ефективност в административна сграда“ с адрес: гр. Велинград, ул. „Хан Аспарух“ №16 по Оперативна програма  „Региони в растеж“ с кандидат община Велинград във връзка с административна сграда  - общинска собственост, в която се помещава Районна прокуратура Велинград, находяща се в гр. Велинград, ул. „Хан Аспарух“ № 16 по схема BG16RFOP001-1.001-039 „Изпълнение на Интегрирани планове за градско възстановяване и развитие 2014-2020“ на Оперативна програма „Региони в растеж“ 2014-2020 г. 

Предложението да се внесе като допълнителна точка от дневния ред за заседанието на Пленума на ВСС на 14.07.2016 г.

5. ОТНОСНО: Проект на решение за упълномощаване на представляващия ВСС да подпише тристранно споразумение между МП, ВСС и Застрахователна компания „Уника” във връзка със сключен договор за застраховка на сградния фонд. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.	ВНАСЯ в Пленума на ВСС решение за упълномощаване на представляващия Висшия съдебен съвет да подпише тристранно споразумение между Министерство на правосъдието, ВСС и Застрахователна компания „Уника“ след извършено съгласуване с юристите на ВСС на проектоспоразумението и уточнение на приложение №1 и приложение №2.
2.	ПРЕДЛАГА на Пленума на ВСС следния проект на решение:

ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ
Р Е Ш И:
	
УПЪЛНОМОЩАВА представляващия Висшия съдебен съвет да подпише тристранно споразумение към договор № 93-00-391/17.10.2014 г. за предоставяне на застрахователна услуга между Министерство на правосъдието, Висш съдебен съвет и Застрахователна компания „Уника“.

Предложението да се внесе като редовна точка от дневния ред за заседанието на Пленума на ВСС на 14.07.2016 г.

6. ОТНОСНО: Въпроси, свързани със собствеността и застраховането на недвижимите имоти на Висшия съдебен съвет и на Министерство на правосъдието.

                След проведените разисквания и обсъждания 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.	Да се изработи проект за разпределение на имотите и частите от имоти - собственост на ВСС и МП, съвместно с експерти от дирекция „Управление на собствеността“ и Министерство на правосъдието, както и да се установи балансовата им стойност.
2.	След изготвянето на проекта да се внесе за разглеждане в заседание на комисия „Управление на собствеността“.

ПРЕДСЕДАТЕЛ НА 
КОМИСИЯ „УПРАВЛЕНИЕ НА СОБСТВЕНОСТТА“: /П/
                                                          
                                                             МИХАИЛ КОЖАРЕВ